San Piero e Mikełon , ufisalmente Cołetività de oltremare de San Piero e Mikełon, ła ze na cołetività de oltremare de ła Fransa de ła Amèrica del Nord, int'el Osèano Atlàntego nordosidental. Ła consta de un grupo de disete ìzołe montagnoze situae inte l'osèano Atlàntego verso sud de . L'arsipèłago el ze formà da du ìzołe prinsipałi: San Piero, ła pì picenina, e Mikełon, formada da trè penisołe ligae da du tónbołi. Altre ìzołe e izołoti menori dezabitai i re-entra inte l'arsipèłago: intrà de sti cuà, ła sovranità su l'Ìzoła Verde ła ze indetermenada intrà Fransa e Cànada. L'ìzoła de San Piero ła se pozisiona 19 km verso sud-òvest de l'estremità osidentałe de ła penisoła de Burin, inte ła parte sud de Teranova, mentre Mikełon ła ze ponesta 21 km verso òvest-sud-òvest de sta istesa penìzoła. In pasà, ła ze re-entrada a liveło aministrativo cofà cołetività teritoriałe co un status speciałe. San Piero ła detien l'86% de ła popołasion. L'arsipèłago el rezulta èsar uno dei sete teritori fransezi in Amèrica e l'ùgnoło del Nord Amèrica, l'ùltema parte restante de ła Nova Fransa, i cuałi teritori i zera stai perdesti inte ła metà del XVIII secoło, inte el ndar de ła guera dei sete ani.